CELEX: 62015CA0117
Language: hr
Date: 2016-05-31 00:00:00
Title: Predmet C-117/15: Presuda Suda (veliko vijeće) od 31. svibnja 2016. (zahtjev za prethodnu odluku koji je uputio Landgericht Köln – Njemačka) – Reha Training Gesellschaft für Sport- und Unfallrehabilitation mbH protiv Gesellschaft für musikalische Aufführungs- und mechanische Vervielfältigungsrechte eV (GEMA) (Zahtjev za prethodnu odluku — Intelektualno vlasništvo — Autorsko pravo i srodna prava — Direktiva 2001/29/EZ — Članak 3. stavak 1. — Direktiva 2006/115/EZ — Članak 8. stavak 2. — Pojam „priopćavanja javnosti” — Postavljanje televizijskih uređaja od strane voditelja centra za rehabilitaciju, čime pacijentima omogućuje gledanje televizijskih sadržaja)

8.8.2016   
            
            
               HR
            
            
               Službeni list Europske unije
            
            
               C 287/10
            
         Presuda Suda (veliko vijeće) od 31. svibnja 2016. (zahtjev za prethodnu odluku koji je uputio Landgericht Köln – Njemačka) – Reha Training Gesellschaft für Sport- und Unfallrehabilitation mbH protiv Gesellschaft für musikalische Aufführungs- und mechanische Vervielfältigungsrechte eV (GEMA)
   (Predmet C-117/15) (1)
   
   ((Zahtjev za prethodnu odluku - Intelektualno vlasništvo - Autorsko pravo i srodna prava - Direktiva 2001/29/EZ - Članak 3. stavak 1. - Direktiva 2006/115/EZ - Članak 8. stavak 2. - Pojam „priopćavanja javnosti” - Postavljanje televizijskih uređaja od strane voditelja centra za rehabilitaciju, čime pacijentima omogućuje gledanje televizijskih sadržaja))
   (2016/C 287/13)
   Jezik postupka: njemački
   
      Sud koji je uputio zahtjev
   
   Landgericht Köln
   
      Stranke glavnog postupka
   
   
      Tužitelj: Reha Training Gesellschaft für Sport- und Unfallrehabilitation mbH
   
      Tuženik: Gesellschaft für musikalische Aufführungs- und mechanische Vervielfältigungsrechte eV (GEMA)
   
      uz sudjelovanje: Gesellschaft zur Verwertung von Leistungsschutzrechten mbH (GVL)
   
      Izreka
   
   U predmetu poput onog u glavnom postupku, u okviru kojeg je istaknuto da emitiranje televizijskog sadržaja putem televizijskih uređaja koje je voditelj centra za rehabilitaciju postavio u svojim poslovnim prostorijama krši autorska i srodna prava velikog broja uključenih osoba, osobito skladatelja, tekstopisaca i glazbenih nakladnika, ali i umjetnika izvođača, proizvođača fonograma i autora tekstova kao i njihovih nakladnika, valja ocijeniti predstavlja li takva situacija „priopćavanje javnosti” u smislu članka 3. stavka 1. Direktive 2001/29EZ Europskog parlamenta i Vijeća od 22. svibnja 2001. o usklađivanju određenih aspekata autorskog i srodnih prava u informacijskom društvu, kao i članka 8. stavka 2. Direktive 2006/115/EZ Europskog parlamenta i Vijeća od 12. prosinca 2006. o pravu iznajmljivanja i pravu posudbe te o određenima autorskom pravu srodnim pravima u području intelektualnog vlasništva, i to na temelju istih kriterija tumačenja. Nadalje, te dvije odredbe treba tumačiti na način da takvo emitiranje predstavlja radnju „priopćenja javnosti”.
   
      (1)  SL C 198, 15. 6. 2015.